ഫോര്മുല വണ് ഗ്രാന്ഡ്പ്രീ ചാമ്ബ്യന്ഷിപ്പ് മുഴുവനാളുകള്ക്കും പ്രവേശനം അനുവദിച്ചുകൊണ്ടായിരിക്കും മത്സരം അബുദാബി : കോവിഡിനുശേഷം അബുദാബി യാസ് മറീന സര്ക്യൂട്ടിലേക്ക് മുഴുവനാളുകള്ക്കും പ്രവേശനം അനുവദിച്ചുകൊണ്ടായിരിക്കും ഇത്തവണ ഫോര്മുല വണ് ഗ്രാന്ഡ്പ്രീ ചാമ്ബ്യന്ഷിപ്പ് നടക്കുക. 2021 സീസണിലെ അവസാനമത്സരങ്ങള് അബുദാബിയില് ഡിസംബര് ഒമ്ബതുമുതല് 12 വരെയാണ് നടക്കുക. ഏറ്റവുമധികം ആരാധകരുള്ള ഈ അതിവേഗ കാറോട്ടമത്സരം കാണാന് ലോകത്തിന്റെ പല ഭാഗങ്ങളില്നിന്നുള്ളവരാണ് അബുദാബിയിലേക്ക് എത്തിയിരുന്നത്. എന്നാല് കോവിഡിനെത്തുടര്ന്ന് കഴിഞ്ഞ രണ്ടുവര്ഷവും ആളൊഴിഞ്ഞ ഗ്യാലറിക്ക് മുന്നിലെ ട്രാക്കിലൂടെയാണ് റേസിങ് നടന്നത്. ഇത്തവണ വീണ്ടും പഴയനിലയിലേക്ക് ഗ്രാന്ഡ്പ്രീ എത്തുന്നതിന്റെ സന്തോഷത്തിലാണ് വാഹനപ്രേമികള്. 12 വയസ്തസിന് താഴെയുള്ള കുട്ടികള്ക്കും ഇത്തവണ പ്രവേശനം അനുവദിക്കുന്നുണ്ട്. അല് ഹൊസന് ആപ്പിലെ ഗ്രീന് പാസും 48 മണിക്കൂറിനകം ലഭിച്ച പി.സി.ആര്. നെഗറ്റീവ് ഫലവുമാണ് പ്രവേശന മാനദണ്ഡം. മാസ്ക് ധരിക്കുകയും സാമൂഹികാകലം പാലിക്കുകയും വേണം. വേദികള് കൃത്യമായ ഇടവേളകളില് അണുനശീകരണം നടത്തും. ഒരു ദിവസത്തേക്കുള്ള ടിക്കറ്റും ഹോസ്പിറ്റാലിറ്റി പാക്കേജുമെല്ലാം ലഭ്യമാണ്. വേഗരാജാക്കന്മാരായ ലൂയി ഹാമില്ട്ടണ്, മാക്സ് വെസ്തെപെന് ലൂയി കാപല്ദി, ഖാലിദ് എന്നിവരടക്കമുള്ളവര് അബുദാബി ട്രാക്കില് മാറ്റുരയ്ക്കും. യാസ് ഐലന്റിലെ മറ്റ് വിനോദ കേന്ദ്രങ്ങളും ആഘോഷപരിപാടികളുമായി സജീവമാണ്.